B. LEGISLAŢIE VETERINARĂ

31964 L 0433: Directiva 64/433/CEE a Consiliului privind condiţiile de sănătate referitoare la producţia şi comercializarea cărnii proaspete (JO P 121, 29.7.1964, p. 2012, modificată şi consolidată ulterior înJO L 268, 29.6.1991, p. 71), modificată ultima dată de:

- 31995 L 0023: Directiva 95/23/CE a Consiliului din 22.6.1995 (JO L 243, 11.10.1995, p. 7);

31977 L 0099: Directiva 77/99/CEE a Consiliului din 21 decembrie 1976 privind condiţiile sanitare referitoare la producţia şi comercializarea produselor din carne şi a anumitor alte produse de origine animală (JO L 26, 31.1.1977, p. 85, modificată şi consolidată ulterior înJO L 57, 2.3.1992, p. 4), modificată ultima dată de:

- 31997 L 0076: Directiva 97/76/CE a Consiliului din 16.12.1997 (JO L 10, 16.1.1998, p. 25).

31991 L 0493: Directiva 91/493/CEE a Consiliului din 22 iulie 1991 de stabilire a condiţiilor sanitare pentru producţia şi comercializarea produselor pescăreşti (JO L 268, 24.9.1991, p. 15), modificată ultima dată de:

- 31997 L 0079: Directiva 97/79/CE a Consiliului din 18.12.1997 (JO L 24, 30.1.1998, p. 31).

(a) Cerinţele structurale enunţate în anexa I la Directiva 64/433/CEE, în anexele A şi B la Directiva 77/99/CEE şi în anexa la Directiva 91/493/CEE nu se aplică întreprinderilor din Slovacia enumerate în apendicele la prezenta anexă până la 31 decembrie 2006, sub rezerva condiţiilor stabilite mai jos.

(b) Pe perioada în care întreprinderile menţionate la litera (a) de mai sus beneficiază de dispoziţiile de la această literă, produsele provenite din aceste întreprinderi sunt comercializate în exclusivitate pe piaţa naţională sau sunt supuse altor prelucrări în aceeaşi întreprindere, indiferent de data comercializării. Aceste produse trebuie să poarte un marcaj sanitar/de identificare special.

Dispoziţiile de la litera de mai sus anterior se aplică de asemenea tuturor produselor provenind din întreprinderi integrate din domeniul cărnii în cazul în care o parte a întreprinderii este supusă dispoziţiilor de la litera (a).

(c) Slovacia asigură respectarea progresivă a cerinţelor structurale menţionate la litera (a) în conformitate cu termenele de remediere a deficienţelor existente stabilite în apendicele la prezenta anexă. Slovacia garantează că doar acele întreprinderi care se conformează pe deplin cu aceste cerinţe până la 31 decembrie 2006 pot funcţiona în continuare. Slovacia prezintă Comisiei rapoarte anuale cu privire la progresul înregistrat de fiecare din întreprinderile menţionate în apendice, inclusiv o listă a întreprinderilor care au corectat deficienţele existente în anul în cauză.

(d) Comisia poate actualiza apendicele la prezenta anexă înainte de aderare şi până la 31 decembrie 2006, şi în acest context, respectând anumite limite, poate adăuga într o măsură limitată sau suprima întreprinderi pe baza progreselor înregistrate în remedierea deficienţelor existente şi a rezultatelor procesului de monitorizare.

Se adoptă norme de aplicare capabile să asigure buna funcţionare a regimului de tranziţie susmenţionat, în conformitate cu articolul 16 din Directiva 64/433/CEE, articolul 20 din Directiva 77/99/CEE şi articolul 16 din Directiva 91/493/CEE

--------------------------------------------------